stanford-oval/wikipedia huggingface dataset:
Roque kesäolympialaisissa 1904
Mitalistit

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| Yksinpeli tulokset |   Charles Jacobus (USA) |   Smith Streeter (USA) |   Charles Brown (USA)  |  |
  Lähde: Roque at the 1904 St. Louis Summer Games Sports Reference. Arkistoitu 6.11.2012. Viitattu 16.4.2017. (englanniksi)
Hans Aumeier

Hans Aumeier (20. elokuuta 1906 Amberg, Saksan keisarikunta – 22. joulukuuta 1947 Krakova, Puola) oli saksalainen sotilas toisen maailmansodan aikana. Hän oli syntynyt Ambergin pikkukaupungissa Saksassa.
Aumeier jätti koulun kesken vuonna 1918. Vuoteen 1923 hän oli töissä kivääritehtaassa ja vaihtoi vähän väliä työpaikkaa. Vuonna 1929 hän liittyi natsipuolueeseen ja vuonna 1931 ensin SA:han ja sitten SS:ään. Hänet ylennettiin SS-Hauptsturmführeriksi, ja siirrettiin 1941 Auschwitzin keskitysleirin päälliköksi. Hänen tiedetään teloituttaneen satoja ihmisiä. Hänet siirrettiin pian pois Vaivaran keskitysleirin komentajaksi Viroon ja Riikaan, jossa palveli Friedrich Jeckelnin poliisipataljoonassa. Riian antautumisen jälkeen hänet siirrettiin Dachauhun, jonka johdosta joutui luopumaan vanhan silmävamman vietyä hänet sairaalaan.
Sodan lopussa hän oli komentajana Norjassa Mysenin keskitysleirillä, missä hän kohteli vankeja hyvin ja päästi vangit karkaamaan ennen Saksan antautumista. Liittoutuneiden tullessa leiri oli tyhjä. Liittoutuneet siirsivät hänet Puolaan vastaamaan Auschwitzin oikeudenkäyntiin. Hänet hirtettiin Krakovassa 22. joulukuuta 1947.
Damian Wayne

| Damian Wayne |
| --- | --- |
 Damian Wayne Robinina vuonna 2009
Luoja(t):  Grant Morrison Andy Kubert
Kustantamo:  DC Comics
Ensiesiintyminen:  Damian Wayne Batman nro 655 (syyskuu 2006) Robin Batman & Robin nro 1 (elokuu 2009)
Henkilötiedot
Oikea nimi:  Damian Wayne
Status:  Elossa
Pituus:  163 cm
Paino:  64 kg
Voimat:  erinomainen kamppailulajeissa, koulutettu salamurhaamisessa
Suhteet
Sukulaiset:  Talia al Ghul (äiti) Bruce Wayne (isä) Ra’s al Ghul (isoisä) Thomas Wayne (isoisä) Martha Wayne (isoäiti) Simon Hurt (esi-isä)
Damian Wayne on DC Comicsin kustantamissa  sarjakuvissa esiintyvä hahmo, jonka loivat Grant Morrison ja Andy Kubert. Damian Wayne teki ensiesiintymisensä Batman-sarjakuvan numerossa 655 vuonna 2006. Damian on Talia al Ghulin ja Batmanin poika, ja Ra’s al Ghulin tyttärenpoika, joka Batman & Son -sarjakuvan mukaan syntyi keinotekoisessa kohdussa. Hahmosta tuli Batman R.I.P. ja Batman: Battle for the Cowl -sarjakuvien tarinoiden jälkeisten tapahtumien myötä uusin ja samalla viides Robinin nimeä kantanut hahmo. Damian seikkaili Dick Graysonin parina, joka esiintyi Batmanin roolissa.
Samankaltainen perillinen esiintyi Mike W. Barrin novellissa Batman: Son of the Demon vuonna 1987. Kyseisessä versiossa Talian ja Batmanin poika tunnetaan nimellä Ibn al Xu’ffasch, joka puolestaan on Batmanin geneettinen poika.
Damian Wayne kuoli 2013 Batman Inc. lehden numerossa #8, kun hänen klooninsa Heretic lävisti hänet miekalla. Damian kuitenkin herätettiin eloon Batman and Robin- lehdessä joulukuussa 2014.
Pienikokoisuudestaan huolimatta Damian osoittaa olevansa lahjakas insinööritaidoissa, sillä hän pystyy toteuttamaan isänsä suunnitelmat rakentaa lentävä Batmobile, jonka rakentamista Alfred kuvaili "loputtoman turhautumisen lähteenä Damianin isälle". Damian on nuoresta iästään huolimatta myös taitava liikemies, sillä hän pystyy hoitamaan asioita Wayne Enterprisesin ja sen hallituksen jäsenten kanssa.
Sarjakuvat > Batman & Son

Batman & Son sarjakuvassa ensiesiintymisensä tehnyt Damian Wayne luotiin geneettisesti kehiteltynä ja kasvatettuna keinotekoisessa kohdussa. Hänestä oli tarkoitus luoda huomattava soturi. Damianin kasvatti Talia ja salamurhaajien liitto, joiden avulla hänestä tuli taitava kamppailulajien taitaja. Talia päättää paljastaa Batmanille Damianin olemassaolon, pojan ollessa esiteini ja jättää hänet Batmanin huostaan häiritäkseen sankarin työtä.
Varhaiskypsä, hemmoteltu ja väkivaltainen Damian taistelee Tim Drakea vastaan, tullakseen uudeksi Robiniksi. Damian voittaa tappelun vilpillä ja joutuu siitä hyvästä arestiin. Hän kuitenkin pakenee ja pukee ylleen hivenen muunnellun edesmenneen Jason Toddin Robin-asun. Lisäksi Damian valikoi salamurhaajien liiton käyttämiä välineitä ja hakeutuu Spookin kanssa tappeluun, jolta hän katkaisee kaulan. Harhaisuudestaan ja vihamielisyydestään huolimatta Damian pyrkii aidosti auttamaan Batmania taistelemaan rikollisuutta vastaan pitäessään itseään tämän poikana.
Sarjakuvat > Resurrection of Ra’s al Ghul

Damian joutui pakenemaan kuolleista noussutta isoisäänsä, Ra’s al Ghulia, joka tarvitsi uuden kehon itselleen.
Sarjakuvat > Batman R.I.P.

Damian ja hänen äitinsä, Talia, vaistosivat hänen isänsä, Batmanin, olleen kansainvälisten rikollisjärjestö Black Gloven metsästettävänä. He onnistuivat auttamaan, mutta Batman kuoli viikkoja myöhemmin ristitulessa Darkseidia vastaan.
Sarjakuvat > Battle for the Cowl

Isänsä kuoltua Damian muutti velipuoliensa, Dick Graysonin ja Tim Draken, luo Gothamiin auttaakseen kaupungin suojelussa rikollisilta, jotka olivat hyödyntäneet Batmanin katoamista. Lopulta Damianista tuli viides Robin Batmaniksi ryhtyneen Dick Graysonin rinnalle. Tim Drake taas lähti etsimään todisteita siitä, että Bruce Wayne olisi yhä elossa.
Sarjakuvat > Batman & Robin

Uutena voimakaksikkona Dick ja Damian kohtaavat uusia rikollisia, kuten Professori Pyg ja salamurhaaja Flamingo, jonka kohtaamisen jälkeen Damian tarvitsee uuden selkärangan. He saavat lisää haastetta rikolliseksi kääntyneeltä velipuoleltaan, Jason Toddilta, joka yllyttää heitä laskemaan Bruce Waynen ruumiin Lazaruksen altaaseen, joka oli aiemmin tuonut hänet takaisin elävien kirjoihin. Damianin ollessa selkärankaleikkauksessa, Dick laskee Bruce Waynen ruumiin Lazaruksen altaaseen Britanniassa ja saa selville, ettei kyseessä olekaan Bruce Wayne, vaan Darkseidin tiedemiesten jalostama klooni.
Sarjakuvat > Return of Bruce Wayne

Totuuden paljastuttua Dick ja Damian alkavat tutkia Tim Draken heille lähettämiä löytöjä sekä Wayne-kartanon pohjapiirustuksia ja Wayne-perheen sukupuuta, päätyen siihen johtopäätökseen ettei Darkseid tappanutkaan Batmania vaan lähetti hänet menneisyyteen. Kun he joutuvat Black Gloven ja Professori Pygin saalistettaviksi, he saavat odottamattoman liittolaisen Jokerista, jota ei ole näkynyt Batmanin katoamisen jälkeen. Black Gloven johtaja Simon Hurt paljastaa itsensä 1800-luvulla eläneeksi Thomas Wayneksi, joka oli saanut pidennetyn elämän olennolta, jonka hän uskoi paholaiseksi. Todellisuudessa kyseessä oli Darkseidin Batmanin perään lähettämä Hyber-Adaptor, jonka oli tarkoitus auttaa Batmania pääsemään helpommin takaisin nykyaikaan ja samalla tappaa kaikki odottamattomana iskuna, mutta se oli matkalla eksynyt Hurtin luo ja Bruce Wayne onnistui palaamaan takaisin vaarantamatta ketään ja onnistui pelastamaan perheensä Black Glovelta, Jokerin myöhemmin haudattua Hurtin elävältä. Damian onnistui saamaan isältään siunauksen toimia Robinina ja todisti myöhemmin kun tämä julisti koko maailmalle toimineensa vuosien ajan Batmanin sponsorina ja kuinka Batmanin toiminta tuli jatkossa laajenemaan maailmanlaajuiseksi.
Sarjakuvat > Batman Inc.

Talia Al Ghulin luoma, aikuiseksi kasvatettu klooni Damianista, joka tunnetaan nimellä Heretic, tappaa Damianin lävistämällä tämän miekallaan.
Sarjakuvat > Batman and Robin vol. 2

Bruce ja Damian Wayne työskentelevät yhdessä Batmanina ja Robinina Damianin kuolemaan saakka. Batman and Robin- lehden numerossa #37 Bruce onnistuu kuitenkin herättämään poikansa kuolleista iskemällä tämän ruumista punaisella kristallilla. Damian saa tästä tilapäiset supervoimat, mutta ne kuluvat pian loppuun. Damian lähtee yksin kiertämään maailmaa parhaillaan ilmestyvässä Robin: Son of Batman- lehdessä.
Sarjakuvat > Injustice: Gods Among Us

Injustice-maailmaan pohjautuvissa sarjakuvissa Damian päättää liittyä pahaksi kääntyneen Teräsmiehen puolelle ja tappaa vahingossa Nightwingin Arkhamin mielisairaalassa käydyssä taistelussa konnia vastaan heittämällä tätä päähän kepillä, mikä saa Nightwingin kaatumaan ja katkaisemaan niskansa kiveen. Batman tämän seurauksena katkaisee välinsä Damianiin pysyvästi. Damian alkoi tämän jälkeen pitää yllään Nightwingin käyttämää asua ja julisti isensä uudeksi Nightwingiksi. Damian myöhemmin paljasti Teräsmiehelle Batmanin siepanneen Haukkatytön ja että hän on todellisuudessa Metsästäjä Marsista valeasussa. Year Five tarinassa Damian jäljitti myöhemmin Alfredin murhanneen Victor Zsaszin ja tappoi tämän. Damian myöhemmin vangitaan Teräsmiehen kukistumisen jälkeen. Injustice 2 -sarjakuvissa Damian vapautetaan vankilasta ja Damian päättää herättää kuolleen Alfredin henkiin Lazarus-altaassa. Crossover tarinassa Injustice vs. Masters of the Universe Damian, josta on tullut uusi Batman, tajuaa olleensa alusta saakka väärällä puolella ja pyytää He-Manin apua Teräsmiehen kukistamisessa. Damian onnistuu vapauttamaan Teräsmiehen vallassa olleen Batmanin, mutta kuolee Ihmenaisen katkaistua tämän niskat lassollaan.
Muissa medioissa > Televisiossa

Damian Wayne esiintyi animaatiosarjan Batman – pelottomat jaksossa "The Knights of Tomorrow!", jossa hän oli Batmanin ja Kissanaisen poika. Häntä ääninäytteli sarjassa Patrick Cavanaugh.
Damian Wayne esiintyi nettisarjan DC Super Hero Girls jaksossa "Kid Napped", jossa häntä ääninäytteli Grey Griffin.
Damian Wayne esiintyy Harley Quinn animaatiosarjassa, jossa häntä ääninäyttelee Jacob Tremblay. Sarjassa Damian esitetään pilallehemmoteltuna kakarana, joka ei ota muita vakavasti.
Muissa medioissa > Elokuvat

Animaatioelokuvissa Son of Batman, Batman vs. Robin, Batman: Bad Blood, Justice League vs. Teen Titans ja Justice League Dark: Apokolips War Damian Waynea ääninäyttelee Stuart Allan.
Animaatioelokuvissa Lego DC Comics Super Heroes: Justice League: Gotham City Breakout, Lego DC Comics Super Heroes: Aquaman: Rage of Atlantis ja Lego DC Batman: Family Matters Damian Waynea ääninäyttelee Scott Menville.
Anime-elokuvassa Batman Ninja japanilaista versiota Damian Waynesta ääninäytteli Yūki Kaji japanilaisessa versiossa ja Yuri Lowenthal englantilaisessa versiossa.
Animaatioelokuvassa Batman vs. Teenage Mutant Ninja Turtles Damian Wayneä ääninäytteli Ben Giroux.
Animaatioelokuvassa Injustice Damian Waynea ääninäyttelee Zach Callison.
Animaatioelokuvassa Batman and Superman: Battle of the Super Sons Damian Waynea ääninäyttelee Jack Griffo.
Damian Wayne vauvana esiintyi animaatioelokuvassa Batman: Death in the Family kohtauksessa, jossa Talia esitteli hänet Jasonille ja pyysi kasvattamaan hänet adoptioveljenään.
Muissa medioissa > Elokuvat > DC Universe

Damian Wayne tulee tekemään ensimmäisen näytellyn esiintymisensä DC Universumiin sijoittuvassa elokuvassa The Brave and the Bold.
Muissa medioissa > Videopelit

Damian Wayne on pelattavana hahmona Lego Batman 2: DC Super Heroes pelissä, jossa hahmon äänenä on Charlie Schlatter. Damian oli sisällytetty Heroes ennakkotilauksessa.
Damian Wayne esiintyy pelattavana hahmona Injustice: Gods Among Us pelissä, jossa hahmon äänenä on Neal McDonough. Pelin tarinassa hän on rinnakkaisuniversumin Nightwing ja osa Teräsmiehen Regimea. Damian on yksinpelissä myös pelattavana hahmona Nightwingin vaihtoehtoisen asun myötä.
Damian palaa pelattavaksi hahmoksi Injustice 2:ssa, jossa hän on Robinin ja Nightwingin roolissa. Hahmon äänenä on Scott Porter. Pelin kohtauksessa Damian tappoi Victor Zsaszin Arkhamin mielisairaalassa ennen kuin hän liittyi Teräsmiehen Regimeen.
Hahmoa näytelleet

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 2010 | Patrick Cavanaugh | Batman – pelottomat |  |  |
| 2012 | Charlie Schlatter |  |  | Lego Batman 2: DC Super Heroes |
| 2013 | Neal McDonough |  |  | Injustice: Gods Among Us |
| 2014–2016 | Stuart Allan |  | Son of Batman Batman vs. Robin Batman: Bad Blood Justice League vs. Teen Titans |  |
| 2017 | Scott Porter |  |  | Injustice 2 |
Rytkyn koulu

| Rytkyn koulu |
| --- | --- |

Sijainti:  Koulurinne 10 (Karttulantie 1087), 70800 Kuopio
Koordinaatit:  62.8452°N, 27.4208°E
Tyyppi:  suomenkielinen alakoulu
Lakkautettu:  2020
Rehtori:  Timo Oranen, apulaisjohtaja Sirpa Hartikainen
Luokat:  1–6
Oppilaita:  72 (2016–2017)
Verkkosivut
Rytkyn koulu oli Kuopion Rytkyn kylällä toiminut suomenkielinen alakoulu (luokka-asteet 0–6). Koulua kävi 72 oppilasta (2016–2017) ja ryhmä esikoululaisia. Vuonna 2021 koulu yhdistettiin Hirvilahden ja Kaislastenlahden koulun kanssa Von Wrightin kouluksi.
Roque Mesa

| Henkilötiedot |
| --- | --- | --- | --- |
Koko nimi: Roque Mesa Quevedo
Syntymäaika: 7. kesäkuuta 1989 (ikä 35)
Syntymäpaikka: Telde, Kanariansaaret, Espanja
Pelipaikka: keskikenttäpelaaja
Pituus: 171 cm
Seura
Seura: Real Valladolid
Junioriseurat
2005–2007: Levante
Seurat
| Vuodet | Seura | O | (M) |
| 2007–2009 | Levante B | 54 | (4) |
| 2009–2010 | Huracán | 14 | (1) |
| 2010 | Tenerife B | 16 | (0) |
| 2010–2014 | Las Palmas B | 68 | (14) |
| 2011–2017 | Las Palmas | 126 | (6) |
| 2012–2013 | → Atlético Baleares | 33 | (3) |
| 2017–2018 | Swansea City | 11 | (0) |
| 2018 | → Sevilla | 7 | (0) |
| 2018– | Sevilla | 31 | (2) |
| 2019– | → Leganés | 24 | (1) |
 Seurajoukkueuran tilastot kattavat vain kansalliset sarjat, päivitetty 27. kesäkuuta 2020.
Roque Mesa Quevedo (s. 7. kesäkuuta 1989 Telde, Gran Canaria, Kanariansaaret) on espanjalainen jalkapalloilija. Hän edustaa Espanjan Primera Divisiónissa pelaavaa Real Valladolidia ja on pelipaikaltaan keskikenttäpelaaja.
Seurajoukkueura

Vuonna 2010 Mesa liittyi Las Palmasin reservijoukkueeseen, josta hänet nostettiin seuraavana vuonna edustusjoukkueeseen. 8. lokakuuta 2011 hän teki ensiesiintymisensä edustusjoukkueessa ottelussa Celta Vigoa vastaan, Las Palmasin pelattua tuolloin maan toiseksi korkeimmalla sarjatasolla Segunda Divisiónissa.
6. heinäkuuta 2017 Mesa teki nelivuotisen sopimuksen walesiläisseura Swansea Cityn kanssa ja hänestä maksettin 11 miljoonan punnan siirtokorvaus. Hän pelasi ensimmäisen ottelunsa joukkueessa 19. elokuuta 2017 Manchester Unitedia vastaan.
30. tammikuuta 2018 Mesa siirtyi kauden 2017–2018 loppuun asti kestävällä lainasopimuksella Sevillaan. Kauden jälkeen siirrosta tehtiin pysyvä ja Mesa allekirjoitti seuran kanssa kolmivuotisen sopimuksen.
Aiheesta muualla

Roque Mesan tilastot BDFutbol-sivustolla (englanniksi)
Roque Mesan tilastot Soccerway-sivustolla (englanniksi)
Roquefort

Roquefort-juustoa
Roquefort (oksitaaniksi ròcafòrt) on ranskalainen lampaan raakamaidosta valmistettu sinihomejuusto. Juusto on lieriön muotoinen, noin 10 cm paksu ja halkaisijaltaan 18–20 cm, ja se painaa 2,5–3,0 kg. Juustomassa on valkoista tai norsunluunväristä, murenevaa ja hieman kosteaa. Sen sisällä on vihreänharmaita homeen muodostamia juovia. Juustolla ei ole lainkaan kuorta, joten se pakataan yleensä metallifolioon. Roquefort on voimakkaan makuista ja tuoksuista.
Valmistus

Roquefortiin käytettävä maito on peräisin Aveyronin departementista ja sen lähiympäristöstä eteläisestä Ranskasta. Sen on oltava Lacaune-rotuisten lampaiden käsittelemätöntä täysmaitoa. Maito juoksetetaan viimeistään 48 tunnin kuluttua lypsämisestä. Siihen istutetaan Penicillium roqueforti -homeen itiöitä, jotka ovat peräisin Roquefort-sur-Soulzonin alueen luolista. Juustomassa sekoitetaan, rikotaan ja valutetaan ennen sen laittamista muottiin. Juusto kuivasuolataan, ja lopuksi se siirretään kypsymään luolaan. Juustoa kypsytetään vähintään 90 päivää. Lopullinen kypsyminen tapahtuu Combalou-vuoren luolissa Roquefort-sur-Soulzonin alueella. Luolat pysyvät tasaisen viileinä ja kosteina kalkkikivikalliossa olevien halkeamien aiheuttaman ilmavirran johdosta. Juustoa kypsytetään ensin vähintään kaksi viikkoa ilman pakkausta, jotta Penicillium roqueforti pääsee kasvamaan siinä riittävästi. Sen jälkeen juustot pakataan kääreisiin, ja kypsyminen jatkuu anaerobisesti. Juustojen varastointi, leikkaaminen ja pakkaaminen saa tapahtua vain Roquefort-sur-Soulzonin alueella.
Suojattu alkuperänimitys

Roquefortilla on EU:n alkuperäsuoja, joten vain rajatulla alueella ja tietyllä tavalla valmistettua juustoa saa myydä sen nimisenä. Roquefort sai tämän suojan ranskalaisista juustoista ensimmäisenä, vuonna 1925.
Aiheesta muualla

L'Institut national de l'origine et de la qualité - INAO: Décret relatif à l'appellation d'origine contrôlée «Roquefort» (Ranskan maa-ja metsätalousministeriön alainen laatu- ja alkuperävirasto) inao.gouv.fr.  2005. Arkistoitu 6.3.2017. Viitattu 14.maaliskuuta, 2012. (ranskaksi)
Wikimedia Commonsissa on kuvia tai muita tiedostoja aiheesta .
Sadriddin Aini

Sadriddin Aini tadžikistanilaisessa setelissä.
Sadriddin Aini (tadžikiksi Садриддин Айнӣ, ven. Садридди́н Саидмура́дович Айни́, Sadriddin Saidmuradovitš Aini; 27. huhtikuuta 1878 Buharan kaanikunnan Gižduvanin piirin Soktaren kylä, nykyinen Uzbekistan – 15. heinäkuuta 1954 Dušanbe) oli tadžikistanilainen kirjailija. Häntä pidetään tadžikkien nykykirjallisuuden uranuurtajana, jolla oli huomattava merkitys myös uzbekkien kirjallisuuden kehityksessä.
Elämäkerta

Sadriddin Aini syntyi talonpoikaisperheeseen. Hänen molemmat vanhempansa kuolivat vuoden 1890 koleraepidemian aikana. Sadriddin lähti kotikylästään Buharaan, jossa hän opiskeli madrassassa ja ansaitsi elantonsa pyykkärinä, palvelijana ja siivoojana.
Tutustuminen tadžikistanilaisen kansanvalistajan Ahmad Donišin (1827–1897) tuotantoon aiheutti Sadriddinissa tämän omien sanojen mukaan ”ensimmäisen henkisen vallankumouksen”. Hän ryhtyi tarkkailemaan kriittisesti ympäröivää todellisuutta. Sadriddin osallistui Buharan ensimmäisten nykyaikaisten tadžikkikoulujen perustamiseen, laati oppikirjoja, kirjoitti runoja ja kertomuksia. Vuodesta 1895 hän käytti salanimeä Aini.
Ensimmäisen maailmansodan aikana Aini julkaisi lehdistössä valistushenkisiä artikkeleita. Viranomaisten vainoamana hän joutui pakenemaan Buharasta. Huhtikuussa 1917 hänet tuomittiin raipparangaistukseen ja heitettiin vankilaan. Venäläisten vallankumouksellisten sotilaiden vapautettua poliittiset vangit Aini vietti lähes kaksi kuukautta Kogonin sairaalassa ja muutti sen jälkeen Samarkandiin. Vuonna 1918 Buharan emiiri teloitti kostoksi Ainin nuoremman veljen.
Lokakuun vallankumouksen jälkeen Aini osallistui ensimmäisten neuvostokoulujen perustamiseen, toimi lehtimiehenä ja laati Buharan emiirin vastaisia propagandalehtisiä ja julistuksia. Buharan kansantasavallassa hänet valittiin sen toimeenpanevan keskuskomitean jäseneksi. Myöhemmin hän työskenteli usean vuoden ajan Tadžikistanin ASNT:n hallituksessa sekä Tadžikistanin kirjakustantamon Samarkandin osastossa. Vuonna 1929 hänet valittiin Tadžikistanin SNT:n toimeenpanevan keskuskomitean jäseneksi.
Kirjailija

Ainia pidetään Tadžikistanin ensimmäisenä huomattavana neuvostokirjailijana. Hänen vuosina 1918–1919 laatimansa vallankumousrunot sisältyvät tekijän ensimmäiseen runokokoelmaan Ahtari inkilob (”Vallankumouksen kipinöitä”, 1923). Vuosina 1919–1921 Aini toimitti tadžikinkielistä aikakauslehteä Šu’lai inkilob (”Vallankumouksen liekki”). Ainin ensimmäinen huomattava proosateos, pienoisromaani ”Buharan pyövelit” (1922) kuvaa purevan satiirisesti Buharan vanhaa feodaalihallintoa.
1920-luvun puolivälistä lähtien Aini kirjoitti etupäässä proosaa. Pienoisromaani ”Odina” (1924) kertoo realistisen yksinkertaisesti köyhän talonpojan kohtalosta. Vuonna 1930 julkaistun ensimmäisen tadžikinkielisen romaanin ”Dohunda” aiheena ovat Keski-Aasian vallankumoustapahtumat. Vuonna 1935 ilmestyi eeppinen suurromaani ”Orjat”. Nämä kolme teosta muodostavat trilogian, joka kuvaa tadžikkien historiaa yli sadan vuoden ajalta aina maatalouden kollektivisointiin saakka. Satiirisen pienoisromaanin ”Koronkiskurin kuolema” (1939, uusi laitos 1953) teemana on vallankumousta seurannut feodalistisen järjestelmän murentuminen. Toisen maailmansodan jälkeisistä teoksista merkittävin on keskeneräiseksi jäänyt ”Muistelmat”, jonka ensimmäinen osa ilmestyi vuonna 1949 ja neljäs postuumisti vuonna 1954. Aini käänsi itse suurimman osan proosateoksistaan myös uzbekin kielelle.
Kaunokirjallisen tuotantonsa ohella Aini oli huomattava lehtimies ja kirjallisuudentutkija. Suuri merkitys oli hänen 1920-luvulla Ovozi todžik (”Tadžikin ääni”) ja Rohbari doniš (”Tiedon opas”) -lehdissä julkaisemillaan artikkeleilla, joissa hän puolusti tadžikkien kansallista identiteettiä panturkkilaisia ja paniranilaisia vastaan. Aini laati useita 1800-luvun ja 1900-luvun alun tadžikki- ja ubzekkikirjailijoille omistettuja tutkimuksia. Hänet tunnetaan myös historioitsijana.
Vuonna 1934 Sadriddin Aini valittiin Neuvostoliiton kirjailijaliiton hallituksen jäseneksi. Hän toimi useaan otteeseen Dušanben ja Samarkandin kaupunginneuvostojen, Tadžikistanin korkeimman neuvoston sekä vuosina 1950–1954 Neuvostoliiton korkeimman neuvoston edustajana. Vuonna 1940 hän sai Tadžikistanin ansioituneen tiedemiehen arvonimen ja vuonna 1943 hänet valittiin Uzbekistanin SNT:n tiedeakatemian kunniajäseneksi. Vuonna 1949 Leningradin yliopisto myönsi hänelle filologian tohtorin oppiarvon ja korkein tutkintolautakunta professorin arvonimen. Vuonna 1951 Aini valittiin vastaperustetun Tadžikistanin tiedeakatemian ensimmäiseksi presidentiksi. Vuonna 1950 hän sai muistelmiensa kahdesta ensimmäisestä osasta Stalin-palkinnon. Kirjailija on palkittu kolmella Leninin kunniamerkillä ja Työn punaisen lipun kunniamerkillä.
Aiheesta muualla

Kuvia tai muita tiedostoja aiheesta Sadriddin Aini Wikimedia Commonsissa
Encyclopaedia Iranica: Ṣadr-al-dīn ʿAynī[vanhentunut linkki] (englanniksi)
Iraj Bashiri: A Brief Note on Sadriddin Aini's Life (englanniksi)
Kratkaja literaturnaja entsiklopedija: Aini (venäjäksi)
Hans Nyqvist

Hans Nyqvist (s. 1939 Vaasa) on suomalainen muotoilija. 1970-luvulla Nyqvist suunnitteli puusta mm. leluja ja huonekaluja Armi Ratian perustamaan, sisustustavaroita tuottaneeseen Décembreen sekä Bistro-nimistä astiasarjaa, jossa yhdisteltiin materiaaleina puuta ja köyttä.
Nyqvist suunnitteli Riihimäen Lasin Kotilasi-tuotemerkin alle 1980-luvulla, jolloin puhalletun lasin valmistus Riihimäen lasitehtaalla oli päättynyt.  Nyqvistin suunnittelemia laajan tuotannon lasisarjoja ovat mm. Domina, Olga, Assi, Koti-tölkit, Arki-maljakot, Kantti X Kantti -tölkit, Julia, Avanti ja Koti-Kopsu eli Koti-Snaps. Hänen suunnittelemiaan lasituotteita on valmistettu pääosin kirkkaasta ja vihreästä lasista, mutta joitakin malleja on olemassa myös ruskeana versiona. Riihimäen Lasin kaudella Nyqvist työskenteli jonkin aikaa myös Japanissa.
Guillaume Latendresse

| Guillaume Latendresse |
| --- | --- |

Henkilötiedot
Syntynyt: 24. toukokuuta 1987 (ikä 37) Sainte-Catherine, Quebec
Kansalaisuus:   Kanada
Jääkiekkoilija
Lempinimi:  Gui, Lats
Pelipaikka:  vasen laitahyökkääjä
Maila:  vasen
Pituus:  188 cm
Paino:  104 kg
Seura
Seura:  Ottawa Senators
Sarja:  NHL
Pelinumero:  73
Pelaajaura
Pääsarjaura:  2006–
Aik. seurat:  Montréal Canadiens (NHL) Minnesota Wild (NHL)
NHL-varaus:  45. varaus, 2005 Montréal Canadiens
Guillaume Latendresse (s. 24. toukokuuta 1987 Sainte-Catherine, Quebec) on kanadalainen jääkiekkoilija, pelipaikaltaan laitahyökkääjä. Hän siirtyi heinäkuussa 2012 NHL-seura Ottawa Senatorsiin.
HMS Orcadia (J462)

| HMS Orcadia |
| --- | --- |

Aluksen vaiheet
Rakentaja:  Port Arthur Shipbuilding Company, Kanada
Kölinlasku:  19. marraskuuta 1943
Laskettu vesille:  8. elokuuta 1944
Palveluskäyttöön:  11. elokuuta 1945
Loppuvaihe:  romutettu 1958
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Orcadia (viirinumerot J462 ja M462) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.
Valmistus

Alus tilattiin Kanadasta Port Arthur Shipbuilding Companyltä, missä köli laskettiin 19. marraskuuta 1943. Se laskettiin vesille 8. elokuuta 1944 ja valmistui 11. elokuuta 1945.
Palvelus

Alus romutettiin 1958 Briton Ferryssä.